Šventoji (Baltija)

Šventoji () – upė šiaurės vakarų Lietuvoje ir pietvakarių Latvijoje, ilgis – 68,4 km (iš jų daugiau kaip 30 km eina valstybine siena tarp Lietuvos ir Latvijos). Prasideda Ledžių apylinkėse, už 9 km į šiaurės vakarus nuo Salantų. Aukštupys yra Skuodo rajono vakaruose, teka į šiaurę, šiauriau nuo Lenkimų upė pasuka į pietvakarius ir prie Šventosios gyvenvietės (Palangos mieste) įteka į Baltijos jūrą. Šventojoje 2008 m. įkurtas Šventosios valstybinis jūrų uostas.

Žymesni tiltai: Šventosios beždžionių tiltas, Kalgraužių tiltas.

Intakai:
 kairieji – Paraistupis, Laukupis, Plaušmirkis, Graumenalis, Įpiltis, Kulšė, Darba;
 dešinieji – Dunojėlis, Žioklanis, Skroblis, Luknė.

Upės vidutinis nuolydis – 65 cm/km.

 Istorija 
Šventosios upė (rivulum, qui Sanctus dicitur – „upė, kurią Šventa vadina“) minima 1370 m. Hermano Vartbergiečio Livonijos kronikoje.„Baltų religijos ir mitologijos šaltiniai“ I t. Norbertas Vėlius, Mokslo ir enciklopedijų leidykla, 1996. T.1: 421 psl. Upės pavadinimas nusako jos sakralinę reikšmę senajame lietuvių tikėjime (kilmė iš žodžio šventas).

 Literatūra 
 XX a. pr. Šventoji Brockhaus’o enciklopedijoje 
 Šventoji Brockhaus’o enciklopedijoje 

 Šaltiniai 

Kategorija:Latvijos upės
Kategorija:Skuodo rajono upės
Kategorija:Kretingos rajono upės
Kategorija:Palangos miesto savivaldybė
Kategorija:Palangos miesto savivaldybės upės